CELEX: 62020TN0174
Language: fi
Date: 2020-04-04 00:00:00
Title: Asia T-174/20: Kanne 4.4.2020 – Comune di Stintino v. komissio

25.5.2020   
            
            
               FI
            
            
               Euroopan unionin virallinen lehti
            
            
               C 175/34
            
         
      Kanne 4.4.2020 – Comune di Stintino v. komissio
      (Asia T-174/20)
      (2020/C 175/45)
      Oikeudenkäyntikieli: italia
      
         Asianosaiset
      
      
         Kantaja: Comune di Stintino (edustaja: asianajaja G. Machiavelli)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta kumoamaan:
      
                  —
               
               
                  toimen, joka sisältyy Euroopan komission ympäristöasioiden pääosaston osaston AENV. A – Politiikka, koordinointi, LIFE, hallinnointi ja luonnonvarat, ENV. A.4. – LIFEn hallinnointi, hallinto, IT ja yksikönpäällikön tukipalvelut 5.2.2020 päivättyyn asiakirjaan Ares(2020)734033, jolla vähennettiin Comune di Stintinolle hanketta LIFE10 NAT/IT/000244 – ST.e.R.N.A. varten myönnettyä rahoitusta ja määrättiin liikaa maksettujen määrien takaisin perimisestä
               
            
                  —
               
               
                  24.2.2020 päivätyn Euroopan komission maksumääräyksen nro 3242002652, jolla Comune di Stintinoa vaadittiin maksamaan 447 078,63 euroa edellä mainitun toimen seurauksena perusteettomiksi osoittautuneiden määrien palautuksena
               
            
                  —
               
               
                  toimen, joka sisältyy Euroopan komission ympäristöasioiden pääosaston osaston AENV. A – Politiikka, koordinointi, LIFE, hallinnointi ja luonnonvarat, ENV. A.4. – LIFEn hallinnointi, hallinto, IT ja yksikönpäällikön tukipalvelut 23.10.2019 päivättyyn asiakirjaan Ares(2019)6551262, jolla vahvistettiin niiden menojen osuus, joita ei hyväksytty edellä mainitun rahoituksen osalta, ja todettiin, että Comune di Stintinolla oli 30 päivää aikaa esittää huomautuksensa (asiakirja nro R3)
               
            
                  —
               
               
                  kaikki muut näitä toimia edeltävät, niitä seuraavat ja niihin liittyvät toimet.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seuraaviin kanneperusteisiin.
      
                  1.
               
               
                  Yleinen toimintasuunnitelma: olennaisten menettelymääräysten rikkominen, Euroopan unionin toiminnasta tehdyn sopimuksen 15 ja 296 artiklan rikkominen ja Euroopan unionin perusoikeuskirjan 41 artiklan 2 kohdan c alakohdan rikkominen; perustelujen puuttuminen, koska on jätetty selostamatta, miten sovellettu vähennysprosentti on määritetty
               
            
                  2.
               
               
                  Yleinen toimintasuunnitelma: olennaisten menettelymääräysten rikkominen, suhteellisuusperiaatteen loukkaaminen ja Euroopan unionista tehdyn sopimuksen 5 artiklan rikkominen, koska vähennys ei ole oikeassa suhteessa toteutettuihin toimiin nähden
               
            
                  3.
               
               
                  Yleinen toimintasuunnitelma: olennaisten menettelymääräysten rikkominen, suhteellisuusperiaatteen loukkaaminen ja Euroopan unionista tehdyn sopimuksen 5 artiklan rikkominen, koska hanke on toteutettu suuremmassa määrin kuin mitä on otettu huomioon vähennyksen osalta
               
            
                  4.
               
               
                  Maan osto ja laguunin, kanaalin ja suistojen ympäristön ennalleen saattaminen: olennaisten menettelymääräysten rikkominen, suhteellisuusperiaatteen loukkaaminen, Euroopan unionista tehdyn sopimuksen 5 artiklan ja rahoitusta koskevien yhteisten määräysten 35 artiklan 1 kohdan rikkominen sekä perustellun luottamuksen loukkaaminen, koska riidanalaisilla toimilla rikotaan edellä mainittuja oikeussääntöjä ja koska on kiistatonta, että hanke on kokonaan toteutettu
               
            
                  5.
               
               
                  Alueen monitorointi ja ympäristövalistus sekä helppopääsyinen ekologinen verkosto: olennaisten menettelymääräysten rikkominen, suhteellisuusperiaatteen loukkaaminen ja Euroopan unionista tehdyn sopimuksen 5 artiklan ja rahoitusta koskevien yhteisten määräysten 18 artiklan rikkominen sekä perustellun luottamuksen loukkaaminen, koska hanke on toteutettu kokonaan eivätkä väitetyt viivästykset vaaranna ympäristövalistustoiminnan harjoittamista pitkällä aikavälillä. Hanke on näet toteutettu kokonaan siltä osin kuin se oli mahdollista ottaen huomioon ympäristölliset rajoitteet
               
            
                  6.
               
               
                  Hankkeen koordinointi: perustellun luottamuksen loukkaaminen, olennaisten menettelymääräysten rikkominen, Euroopan unionin toiminnasta tehdyn sopimuksen 15 ja 296 artiklan rikkominen ja Euroopan unionin perusoikeuskirjan 41 artiklan 2 kohdan c alakohdan rikkominen, perustelujen puuttuminen, suhteellisuusperiaatteen loukkaaminen, Euroopan unionista tehdyn sopimuksen 5 artiklan ja rahoitusta koskevien yhteisten määräysten 18 artiklan rikkominen, koska on jätetty selostamatta, miten sovellettu vähennysprosentti on määritetty, eikä vähennys ole myöskään oikeassa suhteessa toteutettuun toimintaan nähden.